เมื่อเวลาประมาณ 05.00 น.วันที่ 18 ตุลาคม ที่ตลาดหนองเบน ต.หนองกรด อ.เมืองนครสวรรค์ มีน้ำป่าไหลล้นจากฝายหลวงพ่อจ้อย วัดศรีอุทุมพร เข้าท่วมตลาดหนองเบน ประชาชนต้องรีบขนย้ายข้าวของชุลมุน โดยปริมาณน้ำมีจำนวนมากและท่วมโรงสีไฟร่วมเสริมกิจ 34 ของนายวีรัตน์ ลิ้มสุวรรณ อายุ 51 ปี จนข้าวสาร ข้าวเปลือก ถูกน้ำท่วมได้รับความเสียหายทั้งหมด ทั้งที่ได้นำกระสอบทรายวางทำแนวกั้น แต่ไม่สามารถป้องกันน้ำได้ เนื่องจากน้ำมีปริมาณมากจนไหลเข้าท่วมสูงถึงระดับหน้าอกนอกจากนั้น น้ำยังไหลล้นท่วมขังถนนพหลโยธิน ช่วงตอนตลาดหนองเบนและถนนคู่ขนานรวม 4 เลน เจ้าหน้าที่ต้องนำกระสอบทรายมาวางกั้นเป็นแนว ทำให้เหลือให้รถวิ่งได้ข้างละ 2 เลน ขณะที่ถนนสายนครสวรรค์-ลาดยาว ช่วงหนองเบน-ลาดยาว ยังมีน้ำท่วมขังเป็นระยะทางยาวกว่า 10 กิโลเมตร น้ำมีระดับความสูงเหนือผิวถนนถึง 50 เซนติเมตร รถเล็กไม่สามารถวิ่งได้ส่วนรถโดยสารสายนครสวรรค์-ลาดยาว ต้องวิ่งอ้อมไปใช้ถนนพหลโยธินตรงทางแยก ต.หนองกรด อ.บรรพตพิสัย วิ่งเข้าตลาดลาดยาว
ปริมาณน้ํามีจํานวนมากและท่วมโรงสีไฟร่วมเสริมกิจ 34 ของใคร 
นายวีรัตน์ ลิ้มสุวรรณ